**НЧ „ДОРОСТОЛ-1870“- ГР. СИЛИСТРА**

**У С Т А В**

**на НАРОДНО ЧИТАЛИЩЕ ,, ДОРОСТОЛ - 1870 г.- Силистра”**

**ул. ,, Симеон Велики“ № 135;** **E-mail-** **nch\_dorostol@abv.bg; тел. 086 824413**

**Глава първа**

**І. ОБЩИ ПОЛОЖЕНИЯ.**

Чл.1. С този устав се урежда учредяването, устройството, управлението, дейността, имуществото, финансирането, издръжката и прекратяването на Народно читалище ,,Доростол-1870г.- Силистра”

Чл. 2. (1) Народно читалище ,, Доростол - 1870г.-Силистра” е традиционно самоуправляващо се българско културно – просветно сдружение на жителите в община Силистра, гр.Силистра, което изпълнява и държавни културно-просветни задачи.

В неговата дейност могат да участват всички физически лица без оглед на ограничения на възраст и пол, политически и религиозни възгледи, и етническо самосъзнание, за постигане целите на читалището, и за отстояване интересите на читалищните сдружения.

 (2)Читалището е юридическо лице с нестопанска цел с наименование ,,Доростол -1870г.- Силистра”, вписано в регистъра на Министерство на културата под № 448, от 17.04.2001г., актуализиран 25.11.2009г.

(3) Читалището е създадено и функционира на основание на Закона за народните читалища, Закона за юридическите лица с нестопанска цел и настоящия Устав.

(4)НЧ ,,Доростол-1870г.-Силистра” има седалище в гр.Силистра, община Силистра, където се намира и адреса на управлението му: област СИЛИСТРА, община Силистра, гр.Силистра, код 7500, ул.,,Симеон Велики” № 135

Чл. 3. **(1)** **Целите** **на читалището** са да задоволяват потребностите на местното население, свързани с:

1. Развитие и обогатяване на културния живот, социалната и образователна дейност в гр. Силистра и община Силистра;

2.Запазване на обичаите и традициите на българския народ;

3.Разширяване на знанията на гражданите и приобщаването им към ценностите и научните постижения, изкуството и културата;

4. Възпитаване и утвърждаване на националното самосъзнание;

5. Осигуряване на достъп до информация;

**(2)** **За постигане на целите** по ал.1, читалището извършва следните **основни дейности:**

1. Урежда и поддържа фото-, фоно-, филмо- и видеотека, читалня;

2. **Създава и поддържа електронни информационни мрежи, интернет страница;**

**3. Предоставя компютърни, образователни и интернет услуги в Детска школа по изкуствата** ;

4. Развива и подпомага любителското художествено творчество;

5. **Организира школи, курсове, клубове, кино и видеопоказ, концерти, фестивали, тържества и младежки дейности;**

6. Събира и разпространява знания за родния край;

7. Създава, съхранява и популяризира музейни и други колекции, съгласно Закона за културното наследство;

 **(3)** НЧ „Доростол – 1870г.- Силистра” може да развива допълнителна стопанска дейност и услуги, свързани с предмета на основната му дейност, които не противоречат на Закона за народните читалища, Закона за юридическите лица с нестопанска цел и този устав, като използва приходите от тях за постигане на определените в устава цели.

1. Читалище ,,Доростол - 1870г.- Силистра” не разпределя печалба.

2.Читалището може може да открива свои клонове в близък квартал или село, в които няма друго читалище.

3. НЧ ,,Доростол - 1870г.- Силистра” може да се сдружава за постигане на целите, които си е поставило, за провеждане на съвместни дейности и инициативи, при условията и реда на ЗНЧ, като участва в читалищни сдружения на общинско и областно ниво и в Съюза на народните читалища.

**(4)** НЧ „Доростол – 1870” няма право да предоставя собствено или ползвано от читалището имущество възмездно или безвъзмездно :

1.за хазартни игри и нощни заведения ;

2.за дейност на нерегистрирани по закона за вероизповеданията религиозни общности и юридически лица с нестопанска цел на такива общности ;

3.за постоянно ползване от политически партии и организации ;

4.на председателя, секретаря, членовете на настоятелството и проверителната комисия и на членовете на техните семейства.

**Глава втора**

**ІІ. УЧРЕДЯВАНЕ НА НАРОДНО ЧИТАЛИЩЕ**

**Чл. 4.** (1) Читалище в община Силистра, гр.Силистра, се учредява от най-малко 150 дееспособни физически лица , които вземат решение на учредително събрание.

 (2) Учредителното събрание приема устава на читалището и избира неговите органи. Уставът урежда:

1. Наименованието;

2. Седалището;

3. Целите;

4. Източниците на финансиране;

5. Органите на управление и контрол, техните правомощия, начина на избирането им, реда за свикването им и за вземане на решения;

 6. Начина за приемане на членове и прекратяване на членството, както и реда за определяне на членския внос.

**Чл. 5.** (1)Читалището придобива качеството на юридическо лице с вписването му в регистъра на организациите с нестопанска цел на окръжния съд, в чийто район е седалището на читалището.

(2) Вписването на читалищата в регистъра на окръжния съд се извършва без такси по писмена молба от настоятелството, към която се прилагат:

1. Протоколът от учредителното събрание;

2. Уставът на читалището, подписан от учредителите;

3. Нотариално заверен образец от подписа на лицето, представляващо читалището, и валидният печат на читалището.

(3) В регистъра се вписват:

1. Наименованието и седалището на читалището и източникът на първоначалното му финансиране;

2. Уставът;

3.Имената на членовете на настоятелството и на проверителната комисия на читалището;

4. Името и длъжността на лицето, което представлява читалището;

5. Настъпилите промени по т.1 – 4.

(4) Всяка промяна в обстоятелствата по ал.3 трябва да бъде заявена в 14-дневен срок от възникването й.

**Глава трета**

**ІІІ. ЧЛЕНСТВО В ЧИТАЛИЩЕТО**

**Чл. 6.** Членството в читалището е свободно за всички дееспособни граждани без ограничения, с

 изискване същите да работят за постигане целите на читалището и да защитават неговите интереси.

**Чл. 7.** (1) Членовете на читалището са: индивидуални, колективни и почетни.

(2) Индивидуалните членове на читалището са български граждани. Те са действителни и спомагателни:

1. Действителни индивидуални членове на читалището могат да бъдат всички лица, навършили 18 години, които участват в дейността на читалището, редовно плащат членски внос, определен с решение на Общото събрание и имат право да избират и да бъдат избирани в неговите органи.

2. Спомагателни индивидуални членове на читалището са всички лица, които не са навършили 18 години и работят за постигане на целите на читалището. Те могат да бъдат освободени от плащането на членския внос или да го заплащат в намалени размери, съобразно решенията на настоятелството. Спомагателните индивидуални членове на читалището нямат право да избират и да бъдат избирани в органите на ръководството на читалището. Те имат право на съвещателен глас.

(3) Колективните членове съдействат за осъществяване целите на читалището, подпомагат дейностите, поддържането и обогатяването на материалната база и имат право на един глас в общото събрание.

 (4) Почетни членове могат да бъдат български и чужди граждани с изключителни заслуги за читалището.

**Чл. 8.** (1) Кандидатите за действителни индивидуални членове подават писмено заявление до настоятелството на читалището, с което декларират, че желаят да станат членове на читалището, познават и приемат устава и ще работят за постигане на неговите цели.

(2) Кандидатурите се гласуват на заседание на настоятелството – м.януари и м.септември, за съответната календарна година .

(3) Одобрените кандидати за действителни членове на читалището заплащат членски внос, в срок до 1 месец след заседанието, по ред определен от настоятелството.

(4) На всеки член на читалището се издава карта и съответните документи за членство, с вписване в Регистрационна книга на НЧ”Доростол- 1870г.-Силистра”

**Чл. 9.** Колективни членове могат да бъдат:

1. професионални организации;

2. стопански организации;

3. търговски дружества;

4. кооперации и сдружения;

5. културно-просветни и любителски клубове и творчески колективи;

6. други граждански обединения ;

**Чл. 10.** (1) Лицата, български и чужди граждани, които имат особени заслуги към читалището се обявяват за почетни членове по решение на Общото събрание, след предложение на настоятелството или от членове на читалището.

 (2) На лицата по предходния член настоятелството издава съответните Удостоверения.

**Чл. 11.** (1) Членовете на читалището имат **право** :

1. да участват в заседания на органите на управление на читалището

2. да получават улеснен достъп до всички читалищни форми на дейност и прояви по ред, определен от настоятелството;

3. да ползват с предимство културно - просветните форми, курсове и зали на читалището;

4. да получават и предлагат информация, относно дейността на читалището и да упражняват контрол върху същата.

 (2) Членовете на читалището имат **задължения** :

1. да спазват устава на читалището и решенията на неговите органи;

2. да плащат членски внос;

3. да участват в дейности на читалището;

4. да опазват имуществото и доброто име на читалището, както и да не уронват неговия престиж.

 **Чл. 12. Прекратяване на членство** в читалището :

 (1) Членството в читалището може да се прекрати с решение на общото събрание, когато член на читалището нарушава грубо настоящия устав и решенията на органите на НЧ „Доростол-1870г.- Силистра”, или работи срещу неговите цели и интереси, причинил е значителни имуществени вреди, или уронва доброто име на читалището.

(2) Членството се прекратява и на основание отпадане:

1. при невнасяне на членски внос за изтеклата година;

2. при неучастие в две последователни заседания на Общото събрание, без уважителни причини;

3. по желание на самия член, с писмено заявление до настоятелството, както и при прекратяване или преобразуване на колективен член.

 (3) В случай на прекратяване на членство в читалището, същото може да се възобнови в срок, не по-рано от две последователни години от датата на отпадане, в съответствие с чл.8, с подаване на заявление до настоятелството;

**Глава четвърта**

**ІV. ОРГАНИ НА УПРАВЛЕНИЕ НА ЧИТАЛИЩЕТО.**

**Чл. 13.**  Органи на читалището са общото събрание, настоятелството и проверителната комисия.

**Чл. 14.** (1) Върховен орган на читалището е **общото събрание**.

 (2) Общото събрание на читалището се състои от всички членове на читалището, имащи право на глас.

**Чл. 15.** (1) Общото събрание:

1. изменя и допълва устава;

2. избира и освобождава членовете на настоятелството, проверителната комисия и председателя;

3. приема вътрешните актове, необходими за организацията на дейността на читалището;

4. изключва членове на читалището;

5. определя основни насоки на дейността на читалището;

6. взема решение за членуване или за прекратяване на членството в читалищно сдружение;

7. приема бюджета на читалището;

8. приема годишния отчет до 30 март на следващата година;

9. определя размера на членския внос;

10. отменя решения на органи на читалището;

11. взема решения за откриване на клонове на читалището след съгласуване с община Силистра;

12. взема решение за прекратяване на читалището;

13. взема решение за отнасяне до съда на незаконосъобразни действия на ръководството или отделни читалищни членове.

 (2) Решенията на общото събрание са задължителни за другите органи на читалището.

**Чл. 16.** (1) Редовно общо събрание на читалището се свиква от настоятелството, най-малко веднъж годишно.

 Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището с право на глас. При отказ на настоятелството да свика извънредно общо събрание, до15 дни от постъпването на искането проверителната комисия или една трета от членовете на читалището с право на глас, могат да свикат извънредно общо събрание от свое име.

(2) Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена срещу подпис или връчена, не по-късно от 7 дни преди датата на провеждането. В същия срок на вратата на читалището и на други общодостъпни места в населеното място, трябва да бъде залепена покана за събранието.

(3) Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

(4) Решенията по чл.16, ал.1, т.1, 4, 10, 11 и 12 се вземат с мнозинство, най-малко две трети от всички членове. Останалите решения се вземат с мнозинство, повече от половината от присъстващите членове.

(5) Две трети от членовете на общото събрание на народното читалище могат да предявят иск пред окръжния съд по седалището на читалището за отмяна на решение на общото събрание, ако то противоречи на закона или устава.

**Чл. 17.** (1) Изпълнителен орган на читалището е **настоятелството**, което се състои от петима членове, избрани за срок от 3 години. Същите не трябва да имат роднински връзки по права и съребрена линия до четвърта степен.

(2) Настоятелството:

1. свиква общото събрание;

2. осигурява изпълнението на решенията на общото събрание;

3. подготвя и внася в общото събрание проект за бюджет на читалището и утвърждава щата му;

4. подготвя и внася в общото събрание отчет за дейността на читалището;

5. назначава секретаря на читалището, по трудов договор и утвърждава длъжностна характеристика, в която са посочени задължения за управление на имуществото.

6.за членове на настоятелството могат да бъдат избирани лица, които не са в трудово-правни отношения с читалището и са редовни членове от минимум две поредни години.

(3) Настоятелството взема решение с мнозинство, повече от половината от ченовете си.

 С Правилник за дейността на настоятелството, се определя реда на организация на работа.

 (4) Настоятелството провежда годишно не по-малко от 10 заседания, отразени в Протоколна книга

**Чл. 18.** (1) Председателят на читалището е член на настоятелството и се избира от общото събрание за срок от 3 години.

 (2) Председателят:

1.организира дейността на читалището съобразно закона, устава и решенията на общото

събрание;

2.представлява читалището;

3.свиква и ръководи заседанията на настоятелството и председателства общото събрание;

4.отчита дейността си пред настоятелството;

5.сключва и прекратява трудовите договори със служителите, съобразно бюджета на

читалището и възоснова решение на настоятелството.

6.за своята дейност по решение на настоятелството председателят може да получава възнаграждение

 **Чл. 19.** (1)Секретарят на читалището:

1.организира изпълнението на решенията на настоятелството, включително решенията за изпълнението на бюджета;

2. организира текущата основна и допълнителна дейност;

3. отговаря за работата на щатния и хонорувания персонал;

4. представлява читалището заедно и поотделно с председателя.

(2) Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

 **Чл. 20.** (1) **Проверителната комисия** се състои най-малко от трима членове, избрани за срок от 3 години.

 (2) Членове на проверителната комисия не могат да бъдат лица, които са в трудово-правни отношения с читалището или са роднини на членове на настоятелството, на председателя или на секретаря по права линия, съпрузи, братя, сестри и роднини по сватовство от първа степен.

(3) Проверителната комисия осъществява контрол върху дейността на настоятелството, председателя и секретаря на читалището по спазване на закона, устава и решенията на общото събрание.

(4) При констатирани нарушения проверителната комисия уведомява общото събрание на читалището, а при данни за извършено престъпление – и органите на прокуратурата.

**Чл. 21.** Не могат да бъдат избирани за членове на настоятелството и на проверителната комисия, и за секретари, лица които са осъждани на лишаване от свобода за умишлени престъпления от общ характер.

**Чл. 22.** (1) Членовете на настоятелството, включително председателят и секретарят, подават декларации за липса на конфликт на интереси и че не са „свързани лица” по смисъла на § 1 от ДР на Закона за предотвратяване и разкриване на конфликт на интереси, по реда и при условията на същия.

 (2) Декларациите се обявяват на интернет страницата на читалището.

 Глава пета

**V. ИМУЩЕСТВО И ФИНАНСИРАНЕ НА ЧИТАЛИЩЕТО.**

**Чл. 23.** Имуществото на читалището се състои от право на собственост и от други вещни права, вземания, ценни книжа, други права и задължения.

**Чл. 24.** НЧ”Доростол” провежда дейност в собствена база, находяща се по ул.”Г.Скобелев” 17, в предоставената общинска база и земя от общинския поземлен фонд.

**Чл. 25.** (1) Читалището набира средства от следните източници:

1.членски внос;

2. културно-просветна и информационна дейност;

3. субсидия от държавния и общинските бюджети;

4. наеми от движимо и недвижимо имущество;

5. дарения и завещания;

6. други приходи.

(2) Сумите от дарения се разходват по волята на дарителя или по решение на настоятелството, ако няма изрично изразена воля на дарителя.

(3) Читалищното настоятелство може да награждава изявили се читалищни служители, ръководители и любителски колективи, допринесли за за обогатяване на читалищната дейност и популяризиране името на читалището.

**Чл. 26.** (1) Читалищното настоятелство изготвя годишния отчет за приходите и разходите, който се приема от общото събрание.

 (2) Отчетът за изразходваните от бюджета средства се представя в община Силистра ежегодно.

**Чл. 27** (1)Председателят на читалището ежегодно в срок до 10 ноември, представя на кмета на общината предложения за дейността на читалището през следващата година.

 (3) Годишната програма за развитие на читалищна дейност, приета от Общинския съвет се изпълнява от НЧ”Доростол-1870г.-Силистра” въз основа на финансово обезпечени договори, сключени с Кмета на община Силистра.

 (2) Председателят на читалището представя ежегодно до 31 март пред кмета на общината и общинския съвет доклад за осъществените дейности в изпълнение на програмата и за изразходваните от бюджета средства през предходната година.

**Глава шеста**

**VІ.. ПРЕКРАТЯВАНЕ НА ЧИТАЛИЩЕТО.**

**Чл. 28.**(1)Читалището може да бъде прекратено по решение на общото събрание, вписано в регистъра на окръжния съд. То може да бъде прекратено с ликвидация или по решение на окръжния съд, ако:

1. дейността му противоречи на закона, устава и добрите нрави;

2. имуществото му не се използва според целите и предмета на дейността на читалището;

3. е налице трайна невъзможност читалището да действа или не развива дейност за период от две години;

4. не е учредено по законния ред;

5. е обявено в несъстоятелност.

**Чл. 29.** читалищното сдружение, в което е членувало прекратеното читалище, не може да претендира за разпределяне имуществото на същото.

**Глава седма**

**VІІ. ЗАКЛЮЧИТЕЛНИ РАЗПОРЕДБИ.**

**Чл. 30.** Читалището има свой кръгъл печат с надпис Народно читалище ,, Доростол - 1870г.- Силистра”

**Чл. 31.** Празник на читалището е 1 ноември – Ден на народните будители

**Чл. 32.** Настоящият нов устав е приет на редовно общото събрание на читалището, проведено на

 3 юни 2010 година. на основание Законът за народните читалища, обн. ДВ,бр.42 от 05 юни 2009 г. и отменя устава на читалището, приет от общото събрание на 22.05.2000г.

**Чл. 33**. За всички неуредени в този устав отношения се прилага Законът за народните читалища, Законът за юридическите лица с нестопанска цел и действащите в страната нормативни документи.

 Настоящият устав на НЧ”Доростол-1870г.-Силистра” е подписан от присъстващите действителни членове на читалището, съгласно приложения списък, представляващ неразделна част от устава.

……………………………………………………………………………………………………

**СПИСЪК НА ПОСЛЕДНОТО ЧИТАЛИЩНО НАСТОЯТЕЛСТВО**

**ИМЕ ФАМИЛИЯ ДЛЪЖНОСТ В ЧИТ. РЪКОВОДСТВО**

**1.** Маргарита Любомирова – председател

**2.** Атанас Токушев – член

**3.** Георги Иванов – член

**4.** Велико Монгозов - член

**5**. Иван Занов – член

**ПРЕДСЕДАТЕЛ НА КОНТРОЛНАТА КОМИСИЯ; ЧЛЕНОВЕ**

1. Нина Димитрова - председател
2. Златинка Димитрова – член
3. Недка Русева – член

……………………………………………………………………………………………………………………….

**ОТЧЕТ**

**ЗА РЕАЛИЗИРАНИТЕ КУЛТУРНО- МАСОВИ ИЗЯВИ**

**ЗА ПЕРИОДА 01.01.2019 -31.12.2019 г.**

**НА ЧИТАЛИЩЕ „ДОРОСТОЛ – 1870”**

**ГР. СИЛИСТРА**

**.................................................................................................................................................................**

**№ ВИД МЕРОПРИЯТИЕ ДАТА**

**…………......................................................................................................................................................**

***М .Януари 2019 г. - м. Март 2019 г.***

Традиционно честване Деня на родилната помощ – 21 януари, съхранени обичаи , представяне в община Силистра и местни фирми -21.01.2019 г.

Продукция на участници в Школа по пиано - 03.02.2019 г.

Ден на любителското художествено творчество 1-ви март – ретроспективна читалищна изложба , творчески срещи на читалищни формации и художествени ръководители – 01.03.2019 г.

„Мартенски традиции -1 март” Поздравителен концерт в Дом за стари хора в гр. Силистра и в с.Айдемир  - с Вокална група при ДФФ „Добруджанче”, 28.02-01.03.2019г .

Международен ден на жената 8 март - презентация с читалищни групи „Родова памет, традиции и обичаи” - приноса на жената за традиционни читалищни прояви, 06-08.03.2019 г.

3-ти март - Празнична  програма по случай Националния празник , с участие на Смесен хор "Седянка", народен оркестър при Ансамбъл "Силистра" , Градски духов оркестър, Балет "Мечтание", рецитатори от СУ "Н.Вапцаров" - 28.02.2019 г.

Участие в празнична програма, площад Свобода, 3-ти март - вокална група при ДФФ „Добруджанче”, 03.03.2019 г.

Пролетни празници, традиционен празник на НЧ в село Бабук – балет „Лиденс” и солисти на вокална група ДФФ”Добруджанче” – 03.03.2019 г.

***м.Април 2019 г. – м.Май 2019 г.***

Международен православен хоров фестивал „Св.св.Кирил и Методий” за православна музика, Медовина, Попово - участие на СХ”Седянка” 04.05- 05.05.2019 г.

Международен танцов фестивал  „Танцуваща река“, гр.Русе – участие на Балетна школа „Лиденс”, 13-14.04.2019 г.

Национален фолклорен конкурс „Децата на България рисуват, пеят и танцуват“ , град Шумен - участие на вокална група при ДФФ”Добруджанче” 13-14.04.2019 г.

Поздравителен концерт за Цветница и Лазаровден в Дом за стари хора в гр. Силистра - с художествени състави от НЧ „Доростол-1870“ , 14.04.2019 г.

“Пролетни игри и песни”– традиционен общински преглед на читалищните художествени състави от различните етноси – участие на читалищни групи АНПТ”Силистра”, ФГ „Добруджа” ,ФГ”Златен клас”, Балет „Лиденс”, 21.04.2019 г.

Международен ден на ромите , 8 април , програма в НЧ в село Бабук – участие на балет „Лиденс”- 08.04.2019 г.

Участие в Общинскифестивал на изявени индивидуални певци и инструменталисти на добруджанска музика "Славеи на Добруджа" - солисти ДФФ „Добруджанче“, 16.05.2019 г.

Пролетен рок концерт / рок групи „Диви лебеди”, група „Интензивен сектор” – зала Версай, 22.04.2019 г.

Церемония по посрещане на руска делегация, гостуваща в община Силистра – посещение крепост Меджиди табия, гр.Силистра – с музикално участие на ВГ при ДФФ”Добруджанче” 04.05.2019 г.

Национален конкурс за православна хорова музика „Св.св.Кирил и Методий”, с.Медовина , гр.Попово - участие на СХ „Седянка”, 05.05 - 06.05.2019 г.

Национален фестивал за стари градски и шлагерни песни „Спомени в песни – Попово 2019” - участие на ВГ”Златна есен” ,11 .05 – 12.05. 2019 г.

Творчески срещи в Дома на културата в гр. Болград, Украйна, с художествени ръководители и представители на българскта общност, представители на  НЧ „Доростол-1870“, РЕКИЦ - Силистра и  Фондация „Бъдеще-2008“   , 10 -12.05.2019 г.

Участие в общинска празнична сцена за 24 май, площад Свобода – на СХ”Седянка”, 24.05.2019 г.

***м.юни 2019 г. – м. август 2019 г.***

47-ми Международен хоров фестивал в Република Чехия, град Оломоуц - участие на СХ „Седянка” , 02.06 – 07.06.2019 г.

Международен фолклорен фестивал в град Дорохой, Румъния – участие на Танцов състав на АНПТ „Силистра“ , 25 -27.06.2019 г.

Празнична концертна програма ”Песни за река Дунав и морето”за Международен ден на р.Дунав, със съдействие на Областна администрация и участие на читалищни формации на НЧ”Доростол-1870” - 28.06.2019 г.

Традиционна проява „С билки и песни на Еньовден в Силистра”- с ФГ „Добруджа”, „Златен клас” - 24.06.2019 г.

Регионален фолклорен фестивал „Межденско веселие” , с.Межден, ФГ **„Добруджа“ , 29.**06.2019

Рок фест 2019, Варна - участие на група „Диви лебеди” – 06.2019 г.

 Международен танцов фестивал „Утринна звезда” - Черноморец, Бургас, Созопол – участие на Балет „ЛИДЕНС“, 15.08 -22.08.2019 г.

НФФ "Таръклъка пее и танцува" с.Градище община Левски – участие на ФГ „Добруджа” , 27 – 28.07.2019 г.

Национална кампания „Почисти и разкраси с Cif “ – участие на читалищна младежка група , в Младежки дом, Силистра, 2019 г.

Национален фолклорен фестивал „Северняшка китка” , гр.Павликени , 11.06.2019 г. – участие на ФГ”Добруджа”.

Рок фестивал „Цветя за Гошо”, гр.София – участие на група „Интензивен сектор” 06-07.06.2019 г.

МДТФ „Утрешният мир започва с днешното приятелство“ – в 24-ти  танцов фестивал участие на Средношколска танцова формация при АНПТ „Силистра“, ДФФ „Добруджанче”, Балетна школа „Лиденс”, 09.07 -11.07.2019 г.

IX-ти Световен шампионат  по фолклор EAFF - European Association of Folklore Festivals - IX World Championship of Folklore "World folk 2019" / в Поморие - участие на ФГ „Добруджа”, 24-25 август 2019 г.

***м. Септември 2019 г. – м. Октомври 2019 г.***

„Дни на Силистра”, септември 2019 г.- Общински празник на хляба и песента – с участие на Фолклорна група „Добруджа“ СХ „Седянка“ и народен хор към Ансамбъл „Силистра“ - 12.09.2019 г.

Международен детски фестивал за песни и танци в гр. Мойнещи, Румъния, от 06.09 - 07.09.2019 г.

Международен фолклорен фестивал „ЕТНО РИТМИ“ – участие на Народен хор към ансамбъл "Силистра" , КК „Албена”- 06.09 – 08.09.2019 г.

XХ-ти Национален фестивал на старата градска песен “Дунавски спомени”

 с участие на ГСГП "Ретро" и ВГ  "Интер" , ГСГП " Златна есен", ВИГ "Чар",   Дует "Обич" , 01.10.2019 г., гр.Силистра.

Празничен концерт "По пътя на песента от върха на 80-те", с участието на  Групи  за СГП и шлагери: „Интер“ „Ретро“, „Златна есен“ - 31.10.2019 г.

X-ти Фолклорен събор „Иширково пее и танцува”- с ДФФ „Добруджанче” Село Професор Иширково, 07.09.2019 г.

**Регионален** музикален конкурс **"Единни в многообразието"- участие на Балетна школа „Лиденс” – 31.10.2019 г.**

Участие в XІI-ти Хумористичен фестивал „Сребърна пее и се смее” – ФГ”Добруджа”, ВГ „Интер”

Участия в концертни програми, предизборни срещи - с ВГ”Интер”, СХ”Седянка” , АНПТ”Силистра” – в община Силистра, 14.10 – 21.10.2019

**Участие във фестивал „ГОЗБИТЕ НА ДОБРУДЖА“ - Група за автентичен фолклор „Добруджа“ ,ФГ”златен клас”, Сребърна,12.10.2019 г.**

***м.Ноември 2019 г. – м.Декември 2019 г.***

1 ноември Ден на народните будители - изложба от архивни фотоси,читалищни документи за традиционни изяви и любителски групи - 01.11.2019 г.

IV-ти Национален хоров фестивал „Академик Петко Стайнов“ , XVIII-ти Музикални празници „Петко Стайнов“, гр.Казанлък - участие на СХ „Седянка”, 30.11.-01.12.2019 г.

Националната  фолклорна среща "Автентичност и съвремие", град Попово – участие на Фолклорна група „Добруджа“ - 27,28,29 септември, 2019 г.

Международен ден на толерантността – музикални изпълнения ВГ, школа пиано, 16 ноември 2019 г.

Пъстра добруджанска трапеза” кулинарна изложба, с. Полковник Ламбриново- участие на читалищна група, 02.11. 2019 г.

Ден на Християнското семейство **-** вечер, посветена на християнските добродетели с ФГ”Златен клас” и ФГ „Добруджански славеи” - 20.11.2019

Поздравителен концерт за Коледа и НГ в Дом за стари хора в гр. Силистра, с.Айдемир от НЧ „Доростол-1870“ - ВИС”Чар”, вокална група при ДФФ „Добруджанче”, дует Обич”- 30.12.2019 г.

 Концертна програма „Коледно настроение” – СХ”Седянка” , Градски духов оркестър, 17.12.2019 г.

Коледен концерт АНПТ”Силистра”, ДФФ”Добруджанче” – 18.12.2019 г.

Коледно парти , с рок група „Диви лебеди” - 23.12.2019 г.

„ Коледна магия”традиционен коледен концерт, продукция на балетна школа „Лиденс”, 23.12.2019 г.

Коледни тържества, кулинарни изложби – с групи за автентичен фолклор и ГСГП, АНПТ, ДФФ”Добруджанче” - 23.12 2019 г.

***Благотворителни концерти – участие на читалищни формации***

Участия в Благотворителни концерти – с балетна школа „*Лиден*с” :

ПГСУАУ „Ат.Буров”, 30.01.2019 г.,

Училищни празници на ОУ "Отец Паисий", ЕГ”П.Яворов”,

ПМГ”Св.Кл.Охридски”,

откриване учебна година в ОУ”Иван Вазов”, гр.Силистра;

закриване на учебна година в ОУ”Иван Вазов”, гр.Силистра;

закриване на учебна година в ДГ ”Роза”;

церемония по изпращане на абитуриенти в ЕГ ”П.Яворов”;

"Хей, приятелю, здравей!" в ОУ”Отец Паисий”.

Участия в училищни юбилейни празници -

60 г. ПГМСС Средище ноември 2019;

50г. ПЗГ”Добруджа ” Силистра;

прояви за Международен ден на книгата – „Аз- авторът” с ЕГ”П. Яворов”

 25 април 2019

Участия в Благотворителни концерти – със *Смесен хор „Седянка*” :

Коледна среща на Ротари клуб , декември 2019 г. /Участие в благотворителен бал; Музикално пътешествие – матине в Дунавски парк, 19.10.2019 г

Участия в Благотворителни концерти – с *АНПТ”Силистра”, вокална група при ДФФ „Добруджанче”* :

В празнична програма Коледен концерт на ЕГ”П.Яворов”;

В програма за патронен празник на СУ”Н.Вапцаров”;

В патронен празник на ПГСУАУ”Ат.Буров”

В Благотворителен концерт СУ”Н.Вапцаров”;

В обща среща на клубовете по родолюбие , 16.04.2019 г.;

 В прояви за Международен ден на книгата – „Аз- авторът” с ЕГ”П. Яворов” 25

 април

 2019 г. ;

 В концертна програма на СУ „Н.Вапцаров” – „Ден на Европа”, 09.05.2019 г.

 В програма на педагогическа конференция – музикален поздрав, 06.06.2019 г.

 В Коледен базар на СУ”Н.Вапцаров” – коледни песни, 19.12.2019 г.

 В Коледно парти на МБАЛ Силистра – 19.12.2019 г.

 В Благотворителен Коледен турнир по волейбол – 22.12.2019 г.

 **ИЗГОТВИЛ**

 **/ М. Любомирова/**

**…………………………………………………………………………………………………………………………….**

**ГОДИШЕН ПЛАН ЗА 2020 г.**

 **НА НЧ „ДОРОСТОЛ - 1870”**

**ГР.** **СИЛИСТРА**

 ***I . ЮБИЛЕЙНИ ЧИТАЛИЩНИ ПРОЯВИ***

 *отбелязване на 150 години от създаването на НЧ „Доростол – 1870“*

* **Музейна експозиция НЧ „Доростол-1870“** - 150 години принос за читалищното дело в община Силистра , м.март 2020 г.
* **„З0 години Фолклорна група Добруджа“ -** концертна програма, изложба на автентични носии, фотоси, награди от фолклорни фестивали.
* **Кампании** за **Читалищна Читалня „Доростол**“ - събиране на книги и архивни реликви от музикалния, театралния и културно-събитиен живот в Стара Силистра, м.март - м.юли 2020г.
* **Откриване на Читалищна Читалня „Доростол**“

 Отпечатване на Рекламно-информационен сборник за НЧ „Доростол-1870“

 „150 години принос за читалищното дело в Силистра“.

 м.юли 2020г.

* **Изложба „Красива забележителна Силистра**”- фотографска изложба в Художествена галерия, гр.Силистра.

м.септември 2020 г.

* **Международен Събор на хоровете от Крайдунавските страни,** с участие на хорови състави от страната и Румъния.

м.октомври, 01 – 03.10.2020 г.

* **Юбилеен спектакъл „ 150 години читалище „Доростол“**

м.октомври, 30.10.2020 г.

* **Паметна среща** „Поклон Вам Доростолски будители“ - представяне на читалищни творци и самодейци, среща с ветерани щатни работници от НЧ „Доростол-1870“

м.ноември,03.11.2020 г.

***II .ТЕМАТИЧНИ ЧИТАЛИЩНИ ИНИЦИАТИВИ***

*м.януари – м.февруари*

* „Български празници и обичаи – представяне на обичаи и традиции от празничния

 календар с участие на самодейни читалищни състави

 м.януари – м.март 2020 г.

*м. март*

* Празнични прояви за 1-ви март Ден на любителското творчество – рекламно-информационна експозиция, концертна програма на художествени читалищни формации.

*м. април*

* Великденски концерт на Смесен хор «Седянка» и камерна хорова формация «Интер».
* Пролетен фолклорен празник с АНПТ «Силистра», ДФФ”Добруджанче”.

*м. май*

* Празнични прояви “Гергьовски люлки“- възраждане на фолклорния обичай, свързан с празника Гергьовден, с участие на групи за автентичен фолклор и шлагерни песни
* „На разходка по Доростолската чаршия“ - с участие на СХ „Седянка”; ГСГП;] младежки рок групи .

*м. юни*

* Концертни програми на възпитаниците от класовете по пиано, цигулка, Балетна формация « Лиденс», Детска театрална студия.
* „ За децата с обич ”- Детско утро Международен ден на детето , с театрално студио,

 балетна школа „Лиденс”, младежки рок групи.

*м. юли - м. ноември*

* Инициативи „Читалищата – европейска институция за изкуство, култура и информация“ , с участието на самодейни художествени формации на НЧ „Доростол–1870” .

*м. декември*

* Коледен концерт на Смесен хор « Седянка » и формации за шлагерни песни.
* Спектакъл « Коледно вълшебство » с участие на Балетна формация « Лиденс » и Детска театрална студия.
* Концертна програма «Коледно фолклорно веселие» с участие на АНПТ «Силистра» и ДФФ «Добруджанче»
* Коледен концерт « Младежка рок сцена » с младежки читалищни рок групи.

***III. УЧАСТИЯ В ОБЩИНСКИ, РЕГИОНАЛНИ, НАЦИОНАЛНИ КУЛТУРНИ ПРОЯВИ***

*м. март*

* Участие в празнични прояви за честване на националния празник 3-ти март, в гр.Силистра.
* Участие в празнични срещи за 8 март, 22 март с музикални преподаватели и ръководители на читалищни любителски групи.

*м. април*

* Участие на читалищни групи за автентичен фолклор в «Лазарски събор», в с. Калипетрово.
* Участие в общинска творческа работилница »Великденски обичаи», изложба « Цветница ».
* Участие в общински празнични прояви « Пролетни игри и песни » на групите за автентичен фолклор, групи за шлагерни песни, АНПТ « Силистра » .
* Участие в празнични концертни програми на НЧ, с.Срацимир.

*м. май*

* Участие в празнични сцени и прояви в община Силистра за честване на 1май, 6 май, 24май.
* Участие в Национален фестивал „ Сребърна пее и се смее ”, с ФГ „ Добруджански славеи ”, „ Добруджа” ,„ Златен клас ”, ВГ”Интер”.

*м. юни*

* Участия на читалищни групи за автентичен фолклор и детски народен оркестър във : Фолклорен събор „ Алеково пее ” ,с. Алеково;

 Фолклорен събор „ Край чешмата под върбата ”, с. Кайнарджа;

 Общински фолклорен събор „ Песни и танци от Добруджа” , в с. Ситово.

 Празник на водните лилии, в с. Малък Преславец.

 Фолклорен събор « Грънчарово пее и играе » , с. Грънчарово.

* Участие на ДФФ « Добруджанче » и балет « Лиденс » в Международен младежки танцов фестивал « Утрешният мир започва с днешното приятелство », гр. Силистра
* Участие в Национален фестивал на шлагерна и стара градска песен „Подари ми море”, гр. Шабла, община Г.Тошево.
* Участие в Рок фестивали, гр.София, гр.Тутракан, на младежки рок групи.

*м. юли*

* Участие в Добруджански събор „Тервел 2020”, във Фолклорен събор „Текето”, община Крушари.

*м. септември*

* Участие на ГСГП „ Интер”, „ Златна есен ”, ВИГ „ Чар”, дует „Обич” в Национален фестивал на старата градска песен „ Дунавски спомени”, гр. Силистра
* Участие във Фолклорен събор „ Иширково пее и танцува” на групи за автентичен фолклор и АНПТ „Силистра”

*м. октомври*

* Участие в инициативи за честване на 1октомври – ден на музиката Събор на хоровете от крайдунавските страни.

*м. ноември*

* Участие в общоградски инициативи, посветени на 1 ноември и 150 г.Читалище „Доростол-1870”.
* Участие в Кулинарен фестивал „ Гозбите на Добруджа ”, с.Сребърна.

 *м. декември*

* Участие в XXVI - ти Фестивал на коледарските групи – Силистра, 2020

***IV. ОБРАЗОВАТЕЛНИ ЧИТАЛИЩНИ ИНИЦИАТИВИ***

* Образователни програми, с народен оркестър при АНПТ «Силистра», за деца и ученици от ДГ и училища на община Силистра.
* Организиране на курсове за обучение на деца, младежи и възрастни:

 - народни танци

 - спортни танци

 - йога; карате доджо

 - музикални инструменти - пиано, цигулка;

 - народни инструменти кавал, гайда, тамбура, акордеон

* Поддържане на Галерия « Читалищни изяви - фотоси и записи от изпълнения на читалищни състави«, актуализиране на интернет страница www. dorostol net на НЧ «Доростол - 1870г.» , [www.sil.mikc](http://www.sil.mikc) за дейности с младежки групи на НЧ”Доростол-1870”
* Обучение на екипи за работа по проекти :

- Разработване и управление на международни културни прояви по Европейски програми и проекти;

- Разработване и реализиране на проект по Програма на Министерство на културата, Културно предприемачество, наследство и сътрудничество”;

- Включване в информационни дейности по проекти на «МИКЦ мрежа».

 ***V. РЕКЛАМНИ ПРОЯВИ, ИНФОРМАЦИОННА ДЕЙНОСТ, МЕЖДУНАРОДНИ УЧАСТИЯ***

* Участие на НЧ «Доростол–1870г.» в концертни програми, ателиета и срещи, свързани с честване на 14 септември, ден на гр.Силистра
* Участие на художествените формации при НЧ «Доростол–1870» в телевизионни и радио предавания за популяризиране на добруджанските традиции, обичаи, читалищни дейности.
* Участие в Международен творчески фестивал „Приятели на България“ , Курортен комплекс Албена, Фестивална сцена "Приятели на България"
* Международен фолклорен фестивал EURO FOLK, 2020., гр.В.Търново, гр.Китен.
* Участие на Балет „ LIDENS ” в национални и международни фестивали:

- ХХIХ Международен фестивална изкуствата „Утринна звезда“

- Международен танцов турнир „DANCE CUP ALBENA” , Курорт Албена;

 - Балкански танцов конкурс „ Търновска царица 2020”, гр. Велико

 Търново.

* Международни танцови фестивали на Българска танцова асоциация ;
* Участие на АНПТ «Силистра» в Международни фолклорни фестивали, в Румъния, Турция, Норвегия;
* Участие на ДФФ « Добруджанче » в

- Международен детски танцов фестивал «Утрешният ден започва с днешното приятелство»,2020г., гр.Силистра

- Национален конкурс «Децата на България – пеят, танцуват и рисуват », гр. Шумен ;

- Национален конкурс за изпълнители на народна музика, гр. Русе;

- Национален конкурс за изпълнители на народна музика, гр. Варна.

* Участие на Смесен хор «Седянка» в Музикални празници „Акад. Петко Стайнов“, гр.Казанлък; Международен хоров фестивал в гр.Черна вода, Румъния.
* Участие на ВИГ « Чар », ВГСГП « Златна есен »,ВГ»Интер» в:

 - Национален музикален фестивал , гр.Варна; гр.Русе, гр.Враца.

 - Национален фестивал на старата градска песен « Г. Бейков », гр.

 Свищов.

* Участие на фолклорните групи в знакови фолклорни събития и празнични прояви, организирани от Община Силистра, в областни инициативи и национални фестивали в Десети кулинарен фестивал „Да споделим Никулден“, гр.Варна
* Предоставяне на актуална информация от НЧ « Доростол–1870г.»

 за популяризиране на читалищните дейности през 2020 г. :

 - портален сайт на читалищата при Министерство на културата;

 - страница на РЕКИЦ – Силистра, за областни и общински участия;

 - сайт на Община Силистра, участие в читалищни и общински културни прояви;

 - тематични репортажи, телевизионни предавания на БНТ, ТВ Русе, Радио Шумен.

**НЧ « Доростол-1870 » , гр.Силистра**

**Председател :**

**Маргарита Любомирова**